OpenLLM-France/wikimedia huggingface dataset:
# Bomba Tsar

La Bomba Tsar (en rus: Царь-бомба) és el sobrenom per la bomba d'hidrogen AN602 que ha estat, fins ara, la bomba més gran i més poderosa que hagi esclatat. Va ser creada com a demostració i amb fins científics i d'investigació, també coneguda com a mare de Kuzka (en rus Кузькина мать), fent referència a una expressió russa "Показать кузькину мать (кому-либо)" (literalment: "per mostrar la mare Kuzka a algú") que significa "donar-li a algú una lliçó, per a castigar a algú d'una manera brutal". Altres noms donats a la bomba són Projecte 7000, Product code 202 (Izdeliye 202), Gran Ivan, entre d'altres. El director del projecte va ser Ígor Kurtxàtov (1903 - 1960) (Игорь Курчатов Васильевич), un físic rus.
Desenvolupada en la Unió Soviètica, de primer va ser dissenyada per tenir una equivalència de 100 megatones de TNT; tanmateix la bomba va ser reduïda a 50 megatones que és una quarta part de l'energia alliberada en l'erupció del volcà Krakatoa el 1883.
Només en va explotar una d'aquest tipus el dia 30 d'octubre de 1961, a l'arxipèlag de Nova Terra.
Les restes de la bomba es troben al museu rus de les armes atòmiques.
L'agost de l'any 2020 per celebrar els 75 anys de la indústria nuclear, es desclassificaren les filmacions de la detonació per part de Rosatom que publicà a YouTube un vídeo documental de la Bomba del Tsar.

## Prova

Va ser llançada per un avió modificat Túpolev Tu-95 que va enlairar-se d'un aeroport de la Península de Kola.
La bomba pesava 27 tones i mesurava 8 m de llarg i 2 m de diàmetre.
La bomba Tsar va detonar a les 11:32 hores del dia 30 d'octubre de 1961 a la badia de Mitiuixikha al nord del Cercle polar àrtic a l'illa de Nova Terra. Va ser llançada des de 10,5 km d'altitud i estava dissenyada per a explotar a 4 km d'altitud.
La bola de foc tocà la terra i a més va arribar gairebé fins a l'altitud de l'avió que la va llençar. La calor produïda hauria produït cremades de tercer grau a 100 km del nucli. El "nuvol bolet" va pujar a 64 km d'altitud ja dins de la mesosfera. L'explosió es va sentir i veure a Finlàndia i a Suècia. També va produir una ona sísmica mesurable.

## Referències

* 1 2 Sakharov, Andrei. Memoirs. Nova York: Alfred A. Knopf, 1990, p. 215–225. ISBN 0-679-73595-X.
* ↑ Nilsen, Thomas. «Rosatom releases previously classified documentary video of Tsar Bomba nuke test». The Barents Observer, 22-08-2020. [Consulta: 23 agost 2020].
* ↑ «Испытание чистой водородной бомбы мощностью 50 млн тонн». YouTube, 20-08-2020 [Consulta: 29 agost 2020].
* ↑ E. Farkas, "Transit of Pressure Waves through New Zealand from the Soviet 50 Megaton Bomb Explosion" Nature 4817 (24 February 1962): 765-766.

## Enllaços externs

* La Bomba Tsar a Carey Sublette's NuclearWeaponArchive.org
* Video of the Tsar Bomba delivery, blast and cloud Arxivat 2012-12-09 at Archive.is a Sonicbomb.com Arxivat 2012-12-05 at Archive.is
* Petit video documental
* Google Maps
# Celeste

«Celeste» té aquests significats:
* Celeste (grup de música), formació francesa de Lió, fundada l'any 2005, que combina black metal, sludge metal i post-hardcore
* Celeste (sèrie de televisió), thriller i drama creada per Diego San José per a Movistar Plus+, produïda per 100 Bales i protagonitzada per Carmen Machi i Andrea Bayardo
* Celeste (Uruguai), entitat de població de l'Uruguai, ubicada al centre del departament de Salto. Es troba a 67 metres...
* Celeste (videojoc), videojoc de plataformes per un jugador creat per l'estudi Maddy Makes Games
* Céleste (1976, Lyon, França), dibuixant i animadora francesa
* Cláudia Celeste (Rio de Janeiro, 1952 - 2018), actriu i ballarina transsexual brasilera
* Maria Celeste (Pàdua, 1600 - Arcetri, 1634), filla primogènita del científic italià Galileo
# Franco Calabrese

Franco Calabrese (Palerm (Sicília), 22 de juliol, 1923 – Lucca (Toscana), 13 de novembre, 1992) va ser un cantant de baix italià.

## Biografia

Calabrese va créixer a Lucca, graduant-se a l'Institut Boccherini el 1947. Va fer el seu debut escènic al Teatre Comunale de Florència. El 1952, va debutar a La Scala com Angelloti al famós Tosca de Sabata.
Va ser especialment conegut pels seus papers de Mozart i Rossini, i sobretot els de Don Alfonso a Così fan tutte i el comte Almaviva a Les noces de Fígaro. Calabrese va aparèixer en aquest darrer paper en el conegut enregistrament de 1955, amb Sesto Bruscanini, Graziella Sciutti i l'Orquestra del Festival de Glyndebourne, sota la batuta de Vittorio Gui.
Després de retirar-se del cant, va ensenyar art escènic al mateix Institut Boccherini de Lucca, on els seus alumnes incloïen, entre d'altres, Graziano Polidori, Giancarlo Ceccarini, Francesco Facini i Enrico Facini.

## Discografia (incompleta)

* Tosca, amb Maria Callas i Giuseppe di Stefano. Victor de Sabata cond. a La Scala, EMI, 1952
* Les noces de Figaro, amb Sesto Bruscanini i Graziella Sciuti. Vittorio Gui cond. a Abbey Road Studios, HMV, 1955
* La traviata, amb Anna Moffo i Richard Tucker. Fernando Previtali cond. al The Rome Opera, RCA, 1960
* La bohème, amb Mirella Freni i Luciano Pavarotti, Thomas Schippers cond. a "the RAI Auditorium in Rome," 1969

## Referències

* ↑ "Voci maschili (C – D) – Archivio del Canto" (in Italian). Retrieved 2021-06-16.
* 1 2 "Marco Del Bucchia Editore - Erba d'Arno - 21.03.2010". www.delbucchia.it. Retrieved 2021-06-16.
* 1 2 House, The Royal Opera. "Puccini: Tosca CD (Victor de Sabata)". The Royal Opera House. Retrieved 2021-06-16.
* ↑ "Franco Calabrese- Bio, Albums, Pictures – Naxos Classical Music". www.naxos.com. Retrieved 2021-06-16.
* ↑ "Review". Gramophone. Retrieved 2021-06-16.
* ↑ "Review". Gramophone. Retrieved 2021-06-16
* ↑ Verdi, Giuseppe; Moffo, Anna & Tucker, Richard et al. (1999), La traviata, New York, NY: RCA, <https://searchworks.stanford.edu/view/10927944>. Consulta: 16 juny 2021
* ↑ «La Bohème Discography». opera.stanford.edu. [Consulta: 16 juny 2021].
# Bobby Abel

Robert "Bobby" Abel (30 de novembre de 1857 – 10 de desembre de 1936), mal anomenat "The Guv'nor", fou un batedor obert de criquet de Club de Criquet del Comtat de Surrey i de Equip anglès de cricket d'Anglaterra que arribà a ser un dels més prolífics aconseguidors de carreres en els primers anys del County Championship.
Abel nasqué en Rotherhithe, Surrey, Anglaterra. Va jugar per primera vegada el 1881 però no va començar a destacar fins al 1883. Va anotar 1000 carreres per primera vegada el 1886, i el 1888 en va anotar 1.323. Va ser l'únic jugador en assolir les 2.000 carreres el 1897 i el 1898, fent-ne 2.685 el 1899, 2.592 el 1903 i 3.309 el 1901, abans de fer-ne 2000 el 1902.

## Referències

* ↑ Frindall, Bill. The Wisden Book of Cricket Records. Fourth. London: Headline Book Publishing, 1998, p. 109. ISBN 0747222037.
* 1 2 «First-class Batting and Fielding in Each Season by Bobby Abel». CricketArchive. [Consulta: 5 octubre 2009].

## Enllaços externs

* Foto de Bobby Abel Arxivat 2007-03-13 a Wayback Machine. (anglès)
* Test de mitjana de batuda de Bobby Abel (anglès)
* Mitjanes de primera classe de Bobby Abel (anglès)
* Pàgina de Cricinfo sobre Bobby Abel (anglès)
* Pàgina de CricketArchive sobre Bobby Abel (anglès)
# Asteri

«Asteri» té aquests significats:
* Asteri (os)
* Biografies:
** Asteri d'Amasia, bisbe d'Amasia al Pont
** Asteri de Capadòcia, religiós capadoci
** Asteri d'Escitòpolis, escriptor eclesiàstic esmentat per Jeroni d'Estridó
** Turci Ruf Apronià Asteri, cònsol romà
** Asteri de Creta, rei de Creta.
** Asteri (patriarca)
** Asteri el Sofista
** Asteri (comes Hispaniarum)
# Issa

«Issa» té aquests significats:
* Issa, membre dels isses, clan somali del grup dels dir
* Issa (nom), nom masculí àrab
* Topònims:
** Nahr Isa o Nahr Issa ibn Alí, un dels quatre canals de Bagdad (Iraq)
** Isakhel o Isa Khel, ciutat del districte de Mianwali, Panjab (Pakistan)
** Complex d'Isa Khan, mausoleu i mesquita a Nova Delhi (Índia)
** Issa (illa), illa de la mar Adriàtica coneguda després com a Lissa i modernament com Vis
* Biografies:
** Al-Isawiyya, secta religiosa formada pels seguidors d'Abu-Issa al-Isfahaní
** Isa ben Xaikh ben al-Salil, governador àrab
** Isa Evrenosoğulları (? - ~1489), noble otomà
** Issa ibn Dínar (Tulàytula, c. 772-?, 827), jurista andalusí
** Isa ibn Said al-Yakubi ibn al-Katta, visir andalusí
** Issa ibn Muhanna, cap del clan beduí dels Al Fadl
** Muhàmmad ibn Àhmad ibn Issa, emir xaibànida de Djazira, Arzanene i Diyar Bakr
** Al-Qàssim ibn Issa, militar i poeta àrab
** Ùmar ibn Hafs ibn Xuayb ibn Issa al-Ghaliz, emir de Creta
** Abu-Issa al-Warraq, erudit escèptic musulmà
** Abu-Issa al-Isfahaní, messies jueu
** Abdullahi Issa, primer ministre de Somàlia
** Abu Abd Allah Muhammad ibn Abd Abd Allah ibn Isa al-Murri, poeta i jurista andalusí
** Abu Abd Allah Muhammad ibn Ali ibn Hammad ibn Isa ibn Abi Bakr al-Sanhadji, historiador amazic
** Abu l-Ashath Isa ibn Abd al-Malik ibn Kuzman, poeta andalusí
** Abu l-Kasim Abd al-Rahman ibn Muhammad ibn Abd Allah ibn Yusuf ibn Abi Isa al-Ansari al-Mursi, andalusí
** Abu-l-Qàssim Issa ibn adh-Dhàfir al-Fàïz bi-nasr-Al·lah, califa fatimita
** Abu Umar Ahmad ibn Muhammad ibn al-Asi ibn Ahmad ibn Sulayman ibn Isa ibn Darradj, andalusí
** Abu Yazid Tayfur ben Isa ben Surushan al-Bistami, místic persa
** Àhmed ibn Issa ibn Xaykh, emir de Diyar Bakr i ostikan d'Armènia a Dvin
** Alí ibn Issa al-Kahhal, «l'Oculista», oftalmòleg, astrònom i geògraf àrab cristià
** Alí ibn Issa ibn Dàüd ibn al-Jarrah, visir abbàssida
** Ali ibn Isa ibn Mahan (? - 812), militar i funcionari dels abbàssides
# John Carroll

John Carroll (Upper Marlboro, Maryland, EUA, 8 o 19 de gener del 1735 - Baltimore, Maryland, EUA, 3 de desembre del 1836) va ser el primer bisbe catòlic dels Estats Units d'Amèrica.

## Biografia

Fill d'una família benestant de les aleshores tretze colònies americanes, va néixer a la plantació de la seva família, on va ser educat per la seva mare. Posteriorment, va ser instruït en secret en una escola jesuïta de Maryland. En aquell moment, el catolicisme no estava permès a les colònies, i, per tant, l'educació en aquesta religió s'havia de fer de manera clandestina. Amb 18 anys, fou enviat a Europa per continuar els seus estudis a Artois, França, i, el 1753, va ingressar a la Companyia de Jesús, ordenant-se sacerdot l'any 1769, en un moment en què l'orde vivia una crisi deguda a les contínues expulsions que va patir durant aquest període fins a la seva dissolució l'any 1773.
Carroll va tornar aleshores al continent americà, en un moment en què les 13 colònies vivien una gran tensió política i social que desembocaria, poc després, en la guerra d'independència. Va tenir familiars involucrats en el conflicte: el seu germà Daniel Carroll va signar la Declaració d'Independència l'any 1776, i ell mateix participà en una missió per aconseguir el suport de la població catòlica francesa de Quebec, tot i que aquesta missió va ser un fracàs.
L'any 1790, amb la nova constitució que garantia la llibertat de culte, va esdevenir bisbe de Baltimore, i, el 1808, es convertí en arquebisbe de la mateixa localitat. Entre les seves fites destaquen la fundació de tres seminaris, la normalització de l'Església Catòlica als Estats Units i la creació de la Universitat de Georgetown a Washington.
Va morir l'any 1836 a Baltimore i està enterrat a la basílica de l'Assumpció de la mateixa ciutat.

## Referències

* ↑ «John Carroll | Catholic, Jesuit, Maryland | Britannica» (en anglès), 29-11-2024. [Consulta: 1r gener 2025].
* ↑ The Cambridge biographical encyclopedia. 2. ed. Cambridge: Cambridge Univ. Press, 1998. ISBN 978-0-521-63099-3.
* 1 2 The Cambridge biographical encyclopedia. 2nd ed. Cambridge [England] ; New York: Cambridge University Press, 1998. ISBN 978-0-521-63099-3.
* ↑ «John Carroll (1735-1815) - Find a Grave Memorial» (en anglès). [Consulta: 1r gener 2025].
# Ayacucho

«Ayacucho» té aquests significats:
* Regió d'Ayacucho, antic departament i actual regió del Perú
* Ayacucho (ciutat)
* Batalla d'Ayacucho, batalla de la guerra d'independència del Perú lliurada el 9 de desembre de 1824
* Quítxua d'Ayacucho, dialecte del quítxua meridional
* Ayacucho (estació de metro)
* Arquebisbat d'Ayacucho
# William T. Riker

El Comandant William T. Riker és un dels personatges principals de la sèrie Star Trek: La nova generació. Està interpretat per Jonathan Frakes. És el Primer Oficial de la nau USS Enterprise D a les ordres de Jean-Luc Picard (que afectuosamente l'anomena Número 1), i amb el temps es converteix en el capità de la nau USS Titan i es casa amb la consellera Deanna Troi.
# Regnes bàrbars

Els regnes bàrbars foren els primers regnes establerts a l'antic territori de l'Imperi Romà d'Occident pels pobles germànics, iranians, amazics, etc. després de les invasions bàrbares que tingueren lloc entre el segles iv i vi.
A partir de les grans invasions, els pobles que acabaven d'arribar a les terres romanes començaren a fundar-hi regnes denominats «bàrbars» perquè no eren ni grecs ni romans, si bé alguns d'ells havien estat influïts per la cultura grecoromana, fins i tot alguns líders "bàrbars" van néixer dins de l'Imperi (pel qual, segons l'Edicte de Caracal·la, eren ciutadans romans), sabien llatí i grec (com Teodoric el Gran) i formaven part de l'estructura imperial. Aquests conjunts poc definits donaren origen a una «reialesa» que ha estat discutida per la desaparició dels fœdi subjacents i el fet que els papes encara no intervenien en la coronació dels reis.
A partir del segle v, els pobles conquerits formaren la població d'aquestes entitats, de vegades conegudes com a potentats, que eren dirigides per una aristocràcia distinta de la població «romana» pels seus orígens, la seva llengua, els seus costums, el seu rol social (classe guerrera) i unes lleis de successió transmeses oralment.
La majoria d'aquestes potències locals foren efímeres. Aquests regnes, que corresponien a la fase d'estabilització dels pobles migrats, establiren codis legals i una administració embrionària (peatges, moneda, etc.). Els que sobrevisqueren a aquest període convuls es convertiren en regnes medievals.

## Llista

* Regne dels Alamans (desaparegut el 496), al sud-oest d'Alemanya
* Regne dels Alans (409-534), a Hispània i el nord d’Àfrica
* Regne dels Sueus (410–548), al nord-oest de la Península Ibèrica
* Regne dels Burgundis (411–534), a Sapàudia
* Regne dels Visigots (418–711), a la Península Ibèrica, Aquitània i Septimània
* Regne dels Vàndals (429–534), a l'antiga província romana d'Àfrica
* Regne dels Maures i els Romans (429–578), a l'antiga província romana de Mauritània Cesariense
* Regnes saxons (ca. 450–899), a Gran Bretanya
* Regnes francs (481–843), primer als Països Baixos i posteriorment a la Gàl·lia
* Regne dels Ostrogots (493–553), a Itàlia
* Regne dels Llombards (568–774), a Itàlia
* Regne de Frísia (ca. 600–734), als Països Baixos
* Imperi húnic (316-484), a Germania, Gàl·lia, Panònia, Dàcia, Sarmàcia

## Referències

* ↑ Coumert, Magali. Presses universitaires de France. Les royaumes barbares en Occident (en francès), 2014. ISBN 9782130627340.
# Broadway (desambiguació)

«Broadway» té aquests significats:
* Toponímia:
** Broadway, districte teatral de Manhattan, a Nova York (EUA)
** Broadway (Carolina del Nord), localitat estatunidenca de l'estat de Carolina del Nord
** Broadway (Virgínia), localitat estatunidenca de l'estat de Virgínia
* Obres:
** The Broadway Melody, pel·lícula estatunidenca de Harry Beaumont (1929)
** Broadway Melody of 1936, pel·lícula estatunidenca de Roy Del Ruth (1935)
** Broadway Danny Rose, pel·lícula estatunidenca de Woody Allen (1984)
** Broadway & 52nd, àlbum del grup de jazz-rap Us3 (1997)
** Broadway (Goo Goo Dolls), cançó de l'àlbum Dizzy up the girl, de Goo Goo Dolls
* Miscel·lania:
** Broadway-Seventh Avenue Line, una línia de la Divisió A del Metro de Nova York (EUA)
** The Broadway Theatre, teatre del districte de Broadway
** Broadway (lletra tipogràfica), tipografia creada per Morris Fuller Benton (1925)
** .broadway
# Vena safena major

La vena safena major, o vena safena interna, és una vena subcutània (per tant, superficial) de la cama. És la vena més llarga del cos, ja que va al llarg de l'extremitat inferior.
Els termes safaina (que en grec significa 'manifest', 'a veure clarament') i safin (que en àrab significa 'ocult'/'cobert') s'han proposat com l'origen de la paraula «safena».

## Referències

* ↑ «vena safena major - Terminologia de ciències de la salut | TERMCAT». [Consulta: 14 octubre 2024].
* ↑ «vena safena | enciclopedia.cat». [Consulta: 14 octubre 2024].
# Bulldog Drummond (pel·lícula de 1929)

Bulldog Drummond és una pel·lícula pre-codi dirigida per F. Richard Jones i protagonitzada per Ronald Colman, Claud Allister i Joan Bennett entre d'altres. La pel·lícula, basada en la novel·la homònima de H. C. McNeile, es va estrenar el 3 d’agost de 1929. Colman, que interpretava la seva primera pel·lícula sonora, va ser nominat a l'Oscar al millor actor i William Cameron Menzies va ser nominat a l'Oscar al millor disseny de producció, Sobre el personatge que dona nom a la pel·lícula es van arribat a produir 24 pel·lícules en 50 anys que van ser interpretades per 13 actors diferents.

## Argument

Hugh "Bulldog" Drummond, un capità britànic que ha estat desmobilitzat i es troba avorrit de la vida civil, publica un anunci al Times oferint els seus serveis per "qualsevol cosa emocionant". Una de les moltes respostes l'intriga ha estat enviada per una tal Phyllis Benton, una jove nord-americana que vol que Drummond alliberi el seu oncle, Hiram J. Travers, d'un manicomi on el té presoner el doctor Lakington, un metge sàdic, i el seu aliat, Peterson. La intenció de Lakington és torturar Travers perquè li cedeixi la seva fortuna. Després de diverses aventures, Drummond i el seu amic Algy aconsegueixen recuperar Travers que es troba en coma induït per fàrmacs. Així aconsegueix guanyar l'amor de Phyllis i la gratitud de Travers.

## Repartiment

* Ronald Colman (Hugh Drummond)
* Joan Bennett (Phyllis Benton)
* Montagu Love (Carl Peterson)
* Claud Allister (Algy Longworth)
* Lilyan Tashman (Irma)
* Lawrence Grant (Dr. Lakington)
* Wilson Benge (Danny, majordom de Drummond)
* Charles Sellon (John Travers)
* Tetsu Komai (Chong)
* Gertrude Short (cambrera)
* Donald Novis (noi de poble)

## Referències

* ↑ «Bulldog Drummond (all dialog)». Variety, 08-05-1929, pàg. 20.
* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 320. ISBN 978-3-11-095194-3.
* ↑ «Bulldog Drummond» (en anglès). American Film Institute Catalog. [Consulta: 12 març 2022].
* ↑ «The 3rd Academy Awards | 1931» (en anglès). Academy of Motion Picture Arts and Sciences. [Consulta: 12 març 2022].
* ↑ Reid, John Howard. Movie Mystery & Suspense (en anglès). Lulu.com, 2006-02, p. 58. ISBN 978-1-4116-7600-8.

## Enllaços externs

* Bulldog Drummond al catàleg de l'American Film Institute
# Kaiku

«Kaiku» té aquests significats:
* Objectes:
** Kaiku (peça de vestir), tipus de jaqueta típicament basc, caracteritzada per no tenir colls, portar una butxaca frontal i colzeres que solen tenir tenen forma de cor
** Kaiku (estri), bol de fusta amb mànec usat al País Basc i Navarra per recollir llet munyida i fer quallada en ell
* Organitzacions:
** Societat Esportiva de Rem Kaiku
** Kaiku (equip ciclista), equip ciclista espanyol patrocinat per l'empresa làctia Kaiku
** Kaiku Corporación Alimentaria, empresa làctia
* Biografies: Kaiku, sobrenom de Carlos Martín Arceo (1972), futbolista retirat espanyol
# Casa Senyorial de Svete

La Casa Senyorial de Svēte (en letó: Svētes muižas pils) és una mansió a la històrica regió de Semigàlia, al Municipi de Jelgava de Letònia.

## Història

La mansió va ser construïda al voltant de 1730, i àmpliament remodelada amb noves columnes entre 1774 i 1775 per l'arquitecte Severin Jensen per al seu ús com a residència de vacances d'estiu del Duc de Curlàndia i Semigàlia Peter von Biron. L'edifici va formar part d'una base de l'exèrcit entre 1870 i 1993. Va ser remodelat novament entre 1876 i 1878 per a ús militar.

## Bibliografia

* Zarāns, Alberts. Latvijas pilis un muižas. Castles and manors of Latvia (en letó/anglès), 2006. ISBN 9984-785-05-X. OCLC 72358861.

## Vegeu també

* Llista de palaus i cases senyorials de Letònia
# Lie

Lie és la segona cançó de “Wings”, el segon àlbum de la banda sud-coreana BTS. La cançó va ser llançada el 10 d’octubre de 2016 per Big Hit Entertainment, juntament amb les altres cançons de l'àlbum. Aquesta cançó pertany a un dels integrants del grup, Park Ji-min, classificant-la com el seu primer single. El tema busca retractar el sentir sobre les mentides i la toxicitat que moltes vegades les persones mostren.

## Llançament

El solo va ser publicat, exactament el 10 d’octubre del 2016 i va superar els cinquanta milions de reproduccions a Spotify el 2018. Poc després del llançament el 2016, gràcies a la seva popularitat Jimin va tenir l'oportunitat de presentar-la en viu durant el Wings Tour Seoul de BTS.

## Composició i lletra

Lie és considerada un dels temes més representatius de la carrera de l'estrella, no només perquè demostra la seva capacitat vocal, sinó per la coreografia, l'estil de la melodia i la lletra. En el moment de la creació Park Ji-min va participar en la composició junt a Docskim, Sumin, Hitman Bang i Pdogg. Tot i això, el cantant no va participar en la producció. Per la banda sonora, el cantant es va inspirar en una cançó popular espanyola de Manuel de Falla, anomenada La vida Breve. Lie va ser descrita com a impressionant i dramàtica, transmet tons i emocions fosques que també ajuden a entendre el concepte general del àlbum. Jimin no ho va tenir fàcil a l’hora d’escriure la lletra, ja que era un tema delicat i s'havia de trobar la manera indicada per transmetre-ho. La lletra reflecteix l'amor propi i l'estima, com el concepte de no deixar-nos influenciar per ningú, ni per un mateix. El cantant representa tot això des de les seves pròpies experiències i vivències, abans i després de debutar.

## Promoció

Per la promoció es va publicar un petit curt amb un tros de la cançó unes setmanes abans, on es mostrava el cantant en diferents escenaris i situacions que representen emocions de la cançó. Això va provocar més visites en el vídeo i a la cançó.

## Crèdits

Els crèdits estan adaptats de les notes de Wings.
* Park Ji-min — Vocals, lletra
* Pdogg — lletra
* “Hitman” Bang — lletra
* DOCSKIM — producció, lletra, piano, sintetitzador, baix
* Sumin — lletra, cors
* Kim Seung Hyun — guitarra elèctrica
* Park Joo Won — guitarra acústica
* Jo Hyung Won — cors
* Jung WooYoung — Enginyer de gravació (Big Hit Studio)

## Referències

* ↑ «Wings by BTS - RYM/Sonemic» (en anglès). [Consulta: 12 novembre 2021].
* 1 2 «BTS: 'Lie', la canción con la que Jimin demostró su PODER a los 21 años (VIDEO)» (en castellà). [Consulta: 12 novembre 2021].
* ↑ «Jimin se inspiró en esta popular canción española para Lie» (en castellà). [Consulta: 12 novembre 2021].
* ↑ «Lie (BTS) - generasia». [Consulta: 12 novembre 2021].